Johann Gottlob Schneider

Johann Gottlob Theaenus Schneider (* 18 Januarie 1750 in Collm; † 12 Januarie 1822 in Breslau) was 'n Duitse klassikus en bioloog.

 Lewe 
Schneiner studeer in Leipzig, Göttingen en Straatsburg. In 1774 word hy op voorspraak van Christian Gottlob Heyne (1729–1812) sekretaris van die Straatburgse klassikus Richard François Philippe Brunck. Daarna word hy professor in die Lettere en Wysbegeerte aan die universiteit van Frankfurt (Oder). Hy word korresponderend lid van die Pruisiese Akademie van Wetenskappe en in 1809 van die Beierse Akademie van Wetenskappe.

Sy belangrikste werk was sy Kritisches griechisch-deutsches Handwörterbuch van 1797, die eerste onafhanklike werk ná Robert Estienne se Thesaurus linguæ Latinæ (1576–78) en skep die basisteks vir Franz Ludwig Carl Friedrich Passow se Opuscula academica (1835) en alle Griekse woordeboeke. In sy werk spits Schneider hom veral toe op die insluiting van wetenskaplike en natuurgeskiedkundige woorde en frases. Hy het ook belanggestel in wetenskaplike manuskripte en publikasies van ouer skrywers.

In 1801 publiseer Schneider 'n verbeterde en aanvullende weergawe van die Systema Ichthyologiae iconibus ex illustratum deur Marcus Élieser Bloch, 'n standaardwerk oor die taksonomie van visse. Naas die wetenskap wat hom besighou met die studie van visse (igtiologie), was daar ook die paleontologie, veral oor skilpaaie en ander reptiele en amfibieë (herpetologie). In 1811 word hy professor in die Antieke Tale en Welsprekendheid aan die Universiteit van Breslau. In 1814 word hy daar hoofbibliotekaris van die universiteitsbiblioteek. Hy bly daar aktief tot sy dood.

 Werke 
 Handwörterbuch der griechischen Sprache. Vogel, Leipzig 1828.
 Griechisch-deutsches Wörterbuch. Hahn, Leipzig 1819.
 Kritisches griechisch-deutsches Wörterbuch. Frommann, Jena, Leipzig 1805/06.
 Eclogae physicae, ex scriptoribus praecipue Graecis excerptae. Frommann, Jena, Leipzig 1800.
 Historiae amphibiorum naturalis et literariae. Frommann, Jena 1799–1801. doi:10.5962/bhl.title.4270
 Kritisches griechisch-deutsches Handwörterbuch. Frommann, Jena, Züllichau 1797.
 Amphibiorum physiologiae specimen. Apitz, Frankfurt (Oder) 1790–97. doi:10.5962/bhl.title.48774
 Ad reliqua librorum Friderici II. et Alberti Magni capita commentarii ... Müller, Leipzig 1789.
 Zweyter Beytrag zur Naturgeschichte der Schildkröten. Müller, Leipzig 1789.
 Erster Beytrag zur Naturgeschichte der Schildkröten. Müller, Leipzig 1787.
 Vergleichung des Baues und der Physiologie der Fische. Leipzig 1787 doi:10.5962/bhl.title.6903
 Sammlung vermischter Abhandlungen zur Aufklärung der Zoologie und der Handlungsgeschichte. Unger, Berlin 1784. doi:10.5962/bhl.title.39836
 Allgemeine Naturgeschichte der Schildkröten. Müller, Leipzig 1783. doi:10.5962/bhl.title.5788
 Ichthyologiae veterum specimina. Winter, Frankfurt (Oder) 1780.
 Anmerkungen über den Anakreon. Crusius, Leipzig 1770.

 Literatuur 
 Conrad Bursian: Geschichte der classischen Philologie in Deutschland. Oldenbourg, München 1883.
 Bärbel Holtz: Preußen als Kulturstaat. Das preußische Kultusministerium als Staatsbehörde und gesellschaftliche Agentur (1817 - 1934) Bd. 2., Das Kultusministerium auf seinen Wirkungsfeldern Schule, Wissenschaft, Kirchen, Künste und Medizinalwesen, Berlin, Akademie-Verlag, 2010 Acta Borrusica, hrsg. Berlin-Brandenburgische Akademie der Wissenschaften.

Kategorie:Duitse bioloë
Kategorie:Igtioloë
Kategorie:Geboortes in 1750
Kategorie:Sterftes in 1822